লাইটসেবার
লাইটসেবার হলো স্টার ওয়ার্স ফ্র্যাঞ্চাইজিতে ব্যবহৃত এক ধরনের কাল্পনিক শক্তি-তরবারি। এটিকে প্লাজমা ধারণকারী লুমিনিসেন্ট ব্লেড হিসেবে বর্ণনা করা হয়, যার দৈর্ঘ্য ৩ ফুট (০.৯১ মিটার) এবং এটি ১০.৫ ইঞ্চি (২৭ সেন্টিমিটার) দৈর্ঘ্যের ধাতব হাতল থেকে নির্গত হয়। এর প্রথম আবির্ভাব ঘটে মূল স্টার ওয়ার্স চলচ্চিত্রে। এরপর প্রায় প্রতিটি স্টার ওয়ার্স চলচ্চিত্রেই কমপক্ষে একটি লাইটসেবার দ্বন্দ্বযুদ্ধে এর দেখা মেলে। জেডাই অর্ডার এবং তাদের প্রতিদ্বন্দ্বী সিথদের বৈশিষ্ট্যমূলক অস্ত্র হলো লাইটসেবার। জেডাইরা একাধিক রঙের লাইটসেবার ব্যবহার করেন (নীল, সবুজ এবং হলুদ), অন্যদিকে সিথেরা শুধুমাত্র লাল রঙের লাইটসেবার ব্যবহার করে থাকেন।